**Seiklusmäng “ Retk läbi Eesti“**

*Tunnikava*

**10 – 15 min** tutvustus Kodutütarde/ Noorte Kotkaste õppevormidest üldisemalt, eriti matkamängudest

**40 min** tegevus maastikul

Tegevuse kirjeldus:

Osalejad: 20-30

Osalejad jaotatakse mõne huvitava meetodi ( näiteks kommide, mosaiikkaartide jmt ) abil 4-5 liikmelisteks võistkondadeks . Iga võistkond saab endale ühe värvi, et otsida maastikult just tema värviga ülesandelehti.

Stardijärjekorra võib mõne huvitava ülesand järgi välja selgitada N- aja peale puzzle kokkupanek.

Võistkonnad stardivad kas ühisstardina või võistluse tulemuste järgi. Iga võistkond peab otsima maastikult nö kirstu/ karpi, mille sisse on peidetud töölehed. Kirstu/karbi asukoht on märgitud kiletaskuga, mille sees on mõni täht. Täht tuleb meelde jätta või ülesse kirjutada. Karbist tuleb võtta enda meeskonna värvi tööleht, see ära täita ning finišisse kaasa võtta. Kõik ülesanded mängu käigus on seotud Eestimaaga, tema inimeste, kohtade, sümbolitega. Vastavalt laste vanusele saab ülesandeid muuta raskusastme järgi.

Võistlus kestab 30 min ja vile lõpetab mängu.

Seejärel kogunevad kõik alguspunkti tagasi ja tehakse kokkuvõte mängust. Vaadatakse üle töölehed, toimub arutelu. Kogutud tähtedest peab kokku saama sõna, mis siis kohtunikule edastatakse.

Arutelu grupis, tagasiside mängust **15- 20 min**